open-index/open-wikipedia-markdown huggingface dataset:
Parllamentu Européu

El **Parllamentu européu** (conocíu tamién como Eurocámara) ye l'asamblea parllamentaria de la Xunión Europea y l'únicu parllamentu plurinacional elixíu por sufraxu direutu nel mundu. Nel Parllamentu tán representaos los pueblos d'Europa, ye la institución encargada de representar a los ciudadanos de los 27 Estaos miembros.

Anguaño, tien xunto al Conseyu de la Xunión Europea, el poder llexislativu comunitariu. Tamién ye l'encargáu d'investir a los miembros de la Comisión Europea y d'aprobar los presupuestos de la Xunión.

El Parllamentu ta consideráu la «primer institución» de la Xunión Européa yá que ye mentada en primer llugar en tolos trataos y tien un precedente protocolariu sobre toles demás autoridaes a nivel européu. Xunto col Conseyu de la Xunión Européa, el Parllamentu forma parte de la rama bicameral llexislativa de les instituciones de la Xunión. Sicasí, tovía tien menos poderes que los parllamentos estatales na mayoría de los Estaos democráticos.

La Eurocámara ta compuesta por 736 diputaos, que dende 1979 son elixíos por sufraxu universal. Enantes d'esi añu, los diputaos yeren elixíos polos parllamentos estatales. A cada país corresponde-y un númberu determináu d'escaños nel Parllamentu según la so población. Asina Alemaña tien 96 mientres que Malta tien 5.

Les eleiciones europees se faen en tol continente más o menos nos mesmos díes. Los parllamentarios elixíos nun s'agrupen por países, sinón por ideoloxía, siendo los dos grandes partíos européos el Partíu Socialista Européu y el Partíu Popular Européu. Lo lóxicu ye que cada parllamentariu actúe según la so ideoloxía, non según los intereses del so país.

Los diputaos surdíos depués de les eleiciones europées voten por un presidente de la Eurocámara, con unes funciones asemeyaes a cualesquier parllamentu democráticu. Anguaño, el presidente del Parllamentu européu ye'l conservador polacu Jerzy Buzek.

La sede oficial del Parllamentu européu ta n'Estrasburgu, onde se celebren los 12 periodos parciales de sesiones plenaries mensuales, anque les comisiones del Parllamentu tamién s'aconceyen en Bruxeles y la Secretaria Xeneral del Parllamentu y los sos servicios alministrativos tán en Luxemburgu.

## Referencies

## Enllaces esternos
Jerzy Buzek

**Jerzy Karol Buzek**  ye un inxenieru químicu y políticu polacu. Foi primer ministru de Polonia ente 1997 y 2001. Eurodiputáu dende 2005 pol Partíu Popular Européu, foi presidente del Parllamentu Européu dende'l 14 de xunetu de 2009 al 2012.

## Referencies

## Enllaces esternos
Dana International

**Dana Internacional**  ye'l nome artísticu de la cantante israelina **Sharon Cohen**. En 1993 viaxó hasta Londres pa realizar la so reasignación sexual, y dende entós camudó'l so nome masculín Yaron pol femenín Sharon. Esi mesmu añu espublizó'l so primer single, tituláu "Saida Sultana".

En 1996 col so segundu discu, “Umpatampa” foi considerada la meyor artista d'Israel. El so tercer discu, “Maganona” (Lloca), foi prohibíu n'Exiptu y Xordania porque a les autoridaes dába-yos llerza qu'una muyer transexual "pervirtiere" a la so mocedá. Sicasí, vendiéronse millones de copies pirates. Esti discu inclúi'l so gran ésitu, “Cinque milla”. 

## Eurovisión

En 1998 y énte una espectación enorme, Dana International representó a Israel n'Eurovisión ol cantar "Diva", coincidiendo amás col 50 aniversariu del Estáu d'Israel. La ultraortodoxia israelina llegó a calificar a Dana como'l demoniu y recibió amenaces de muerte, un discutiniu que provocó que la televisión hebrea nun unviara comentarista al festival. Sicasí, Europa votó masivamente a Dana y numberosos mozos salieron a les cais de Tel-Aviv a celebrar el trunfu. Dana convirtióse na primer artista israelina en ser entrevistada pola MTV, n’actuar en Top of the Pops de la BBC y en vender 400.000 copies del so single en tol mundu. Entós, la so victoria empezó a ser vista como una victoria de los derechos del coleutivu LGTB.

Nel Festival d'Eurovisión 2011 tornará otra vez a representar a Israel cola canción n'inglés llamada *Ding Dong* 

## Referencies

## Enllaces esternos
Marta Roure

**Marta Roure**  ye una cantante andorrana pop en catalán. En 2004 convirtióse na primer representante del país de los Pirineos nel Festival de la Canción d'Eurovisión. 

Fía y ñeta de músicos, cantó en varies orquestes del so país. A los 23 años presentóse al programa realizáu poles televisiones andorrana y catalana pa escoyer el cantar y el representante de la llingua catalana n´Eurovisión. 

A la fin, Marta Roure salió vencedora col tema “Jugarem a estimar-nos” col que viaxó a Estambul en 2004. Esi mesmu añu asoleyó´l so primer álbum, entituláu “Nua” (Desnuda). Anguaño, tien aparacada la so carrera musical pa dedicase al teatru.

## Referencies

## Enllaces esternos
Marruecos n'Eurovisión

Marruecos namás participó una vegada nel Festival de la Canción d'Eurovisión, en 1980 cuando Israel nun lo fizo. Pero la so representante, Samira Said, acabó nel 18u llugar con namás 7 puntos d'Italia. Al Rei Hassan II cafió-y tanto que decidió que Marruecos nun volvería participar nel festival. La televisión pública marroquina trasmite tolos años el festival, pero non dafechu. Y ye que la TVM censura les actuaciones nes que s'amuesa demasiáu o aquelles onde hai lletres contraries al Islam, y pa poder participar la televisión estatal tien qu´emitir el festival del entamu a la fin ensin cortes.
London Calling

“**London Calling**” ye un cantar de los británicos The Clash espublizáu nel so segundu álbum, entituláu como esti tema. El títulu fai referencia a les emisiones del serviciu mundial de la BBC usáu demientres la Segunda Guerra Mundial, “This is London calling...”, que tresmitía pa los países ocupaos. 

Na lletra del tema, escrita por Joe Strummer y Mick Jones, el grupu de punk-rock fala sobre'l so esmolecimientu polos problemes ecolóxicos mundiales y la realidá de los “errores nucleares” tres l'incidente de Three Mile Island. Inclús hai una llinia onde falen sobre la posibilidá de que'l Ríu Támesis inundara´l centru de Londres ("London is drowning/And I live by the river"/ Londres ta inundándose/ y yo vivo xunto'l ríu). 

Tamién pue vese nel cantar un esmolecimientu pol futuru del punk-rock n'Inglaterra dempués del españíu de los 70 y los sos propios problemes como grupu (taben endeudaos y con griesques col so manager): "now don't look to us/All that phoney Beatlemania has bitten the dust" (Agora nun mos miréis a nós/ Tou esti engañu de la Beatlemanía mordió'l polvu).

## Curiosidaes
En 2006 un pasaxeru d'un vuelu que salía de Londres foi deteníu pola policía como presuntu terrorista tres que'l taxista que lu llevara Al aeropuertu denunciáralu por tar escuchando esti cantar.

## Referencies

## Enllaces esternos
Rock the Casbah

***Rock the Casbah*** ye un cantar de los británicos The Clash espublizáu nun cenciellu xunto a *Long Time Jerk* en 1982, foi l'únicu tema de los británicos qu'entró nel Top 10 de los EE.XX..
 
La lletra del cantar fala d'un xeitu humorísticu sobre la prohibición del rock n'Irán pol Ayatollah Khomeini y sobre l'imaxinariu llevantamientu del pueblu escontra esta midida. Na lletra cuéntase como'l rei ordena al exércitu atacar colos sos jet-caza al que nun cumpla cola norma, pero los pilotos nun faen casu a la orden y escuchen rock nes sos radios. Nel videu del cantar tamién pue vese una llamada pola meyora de les rellaciones ente árabes y israelinos, nelli podemos ver un xudiu y un árabe baillando ska. 

## Curiosidaes

El tema convirtióse nun himnu del exércitu de los Estaos Xuníos demientres la primer Guerra del Golfu ("*drop your bombs between the minarets*", tirái les vueses bombes sobre los minaretes) y foi'l primer cantar que sonó na radio de les Fuercies Armaes al entamar el conflictu, lo que cafió a esgaya a tolos siguidores de The Clash, grupu que siempre s'amosó contrariu a les guerres y l'imperialismu de los Estaos Xuníos.

Esti cantar foi una de les composiciones musicales prohibíes tres los atentaos del 11 de setiembre.

El discu *[[Soncai System]]* inclúi como pieslle al so primer trabayu, *Clashasturies*, una versión d'esti cantar col títulu de *Rock na Casbah*.

## Referencies

## Enllaces esternos
Comité Européu de les Rexones

El **Comité de les Rexones** representa a les autoridaes rexonales y locales dientro de la Xunión Europea. Tien carácter consultivu y espeya a nivel européu los intereses de les rexones representando les identidaes y les sos necesidaes. El comité tien que ser consultáu sobre asuntos que sían importantes pal gobiernu llocal y rexonal, como mediu ambiente, educación o tresporte. Asina como emitir dictámenes sobre les propuestes de la Comisión Europea y adoptar dictámenes por propia iniciativa y presentalos a la Comisión, al Conseyu de la Xunión Europea y al Parllamentu Européu.

Tres la última ampliación de la XE, el Comité ta compuestu por 344 miembros. Los sos integrantes cambien según el tamañu de la población del Estáu miembru. Son nomaos polos gobiernos demientres un periodu de cuatro años, pero trabayen con independencia política, escoyendo un presidente ente los sos miembros por un periodu de dos años.

El Comité celebra cinco sesiones plenaries demientres les que define la so política xeneral y adopta dictámenes. Los miembros del Comité son asignaos a comisiones especializaes cuyu trabayu ye preparar les sesiones plenaries. Hai seis comisiones:

* Comisión de política de Cohesión Territorial (COTER).
* Comisión de política Económica y Social (ECOS).
* Comisión de Desendolcu Sostenible (DEBE).
* Comisión de Cultura y Educación (EDUC).
* Comisión d'Asuntos Constitucionales y Gobernamientu Europea (CONST).
* Comisión de Rellaciones Esteriores (RELEX).

## Referencies

## Enllaces esternos
Los Estrunfinos

**Los Estrunfinos** (orixinalmente en francés: ) son unos pequeños seres azules qu'en dalgún llugar de la Europa medieval vivíen en setes formando una sociedá –una nación azul- ensin lleis basada nel respetu a la natura. *Les Schtroumpfs* son una creación del belga Peyo, nomatu de Pierre Culliford (Bruxeles, 1928-1992)

Los personaxes vieron la lluz pela primer vez el 23 d'ochobre de 1958 na revista *Le Journal de Spirou* como secundarios dientro de la serie *Johan et Pirluit*, pero nun foi hasta un añu dempués cuando protagonizaron el so primer álbum: *Les Schtroumpfs noirs*. 

Nél nárrase como la picadura d'una mosca tresmite una enfermedá que vuelve a un estrunfín prietu y esti esparde la enfermedá al traviés de mordiatos. La enfermedá va avanzando y los estrunfinos vuélvense prietos, violentos (ataquen a los otros pa mordelos) y pierden la fala hasta qu'al final namás que queden unos cuantos estrunfinos sanos atrincheraos n'aldea. 

Hai quien diz que l'argumentu ye xenófobu (n'ediciones posteriores camudóse'l prietu pol moráu) y propiu de la Bélxica colonial de la dómina d'espublización del llibru. Pero tamién hai quien entiende esti argumentu como too un precursor del xéneru zombi (el cómic foi espublizáu cinco años enantes de que George Romero estrenara la fundacional “La nueche de los muertos vivientes"). 

Dempués vinieron otros 15 títulos y el primer llargumetraxe que foi too un ésitu nos países de fala francesa. Sicasí, nun foi hasta 1981 cuando los estrunfinos se fixeron mundialmente conocíos gracies a l'adaptación televisiva de les sos aventures que la NBC encargó a Hanna-Barbera y qu'anguaño tovía se ve nes pantalles de mediu mundu.

## Los estrunfinos y les llingües
El nome orixinal en francés tornóse de les maneres que vien darréu:, pitufos en castellanu, schlümpfe n'alemán, smurfen en neerlandés, puffi n'italianu, smurfs n'inglés, barrufets en catalán, hupikék törpikék n'húngaru y potxokiak n'euskara (enantes pitufoak) y n'asturianu como *Los Estrunfinos. *

La primer vez qu'aparecieron los estrunfinos n'España foi nel añu 1967 y falando catalán, nun sería hasta dos años dempués cuando s'espublizaren en castellán. 

El nome asturianu de “Los Estrunfinos” ye l'adaptación fonética y gráfica del orixinal francés *Les Schtroumpfs* ([ le ʃtʁumf ]). 

Nel Estáu la serie d'animación foi emitida primeru en castellán per TVE y dempués nes otres tres llingües oficiales al ñacer les televisiones autonómiques.

Hai tamién una historia na nación azul onde hai un conflictu llingüísticu y una metáfora sobre la situación política de Bélxica. 

## Referencies

## Enllaces esternos
L. L. Zamenhof

**Ludwik Lejzer Zamenhof** (Ludwik Łazarz Zamenhof)  foi un ópticu xudíu d'orixe polacu que lluchó pol entendimientu y averamientu ente los pueblos del mundu al traviés de la comunicación. Pa ello, Zamenhof creo una llingua nueva: l'esperanto. Los ideales de fraternidá de Zamenhof y la simplicidá gramatical del esperantu fixeron que'l movimientu esperantista nun dexara de medrar hasta los nuesos díes.

Zamenhof vio, gracies a la diversidá cultural de la so ciudá d'orixe, Bialystok, que les diferencies ente los pueblos a causa de la diversidá de llingües y relixones yera causante de conflictos. Asina qu'entamó a trabayar nun idioma fácil d'aprender p'afalar la comunicación ente pueblos y que sirviera como idioma auxiliar internacional, ensin desaniciar los idiomes naturales.

Nuna década, Zamenhof iguó un vocabulariu formáu por raíces de llingües modernes d'orixe indoeuropéu, amás del llatín y el griegu clásicu, una gramática de 16 regles ensin esceiciones y un alfabetu fonéticu.
 
L’entamu del movimientu esperantista foi en 1887, cuando Zamenhof espubliza “La Lingvo internatia” (La llingua internacional), que más tarde foi nomáu “Unua Libro” (Primer llibru). L’autor espublizó esti llibru col nomatu de Doktoro Esperanto (Doctor Esperanzáu), nome col que más tarde sería conocida la llingua
 
Foi esparciendo les sos idees con dineru del so petu, colo qu'acabó na ruina, hasta qu'en 1905 celébrase en Francia’l primer Congresu Universal d'Esperantu, onde s’afita’l movimientu y aprueben el “Fundamentu del Esperantu”, que recueye les bases intocables del idioma.

Zamenhof morrió en Varsovia en 1917. Los sos tres fíos (Adam, Sofía y Lidia) perecieron mientres la Segunda Guerra Mundial a causa del Holocaustu, yá que foron clasificaos como "Juden" (xudíos) baxo les lleis raciales.

## Homaranismu
Otru de los grandes proyeutos de Zamenhof foi l'homaranismu (n'esperantu significa "la ideoloxía de los miembros de la humanidá"), una especie de moral suprarrelixosa basada na ausencia de prexuicios y nel conocíu "Trata a los demás como a ti te prestaría que te tratasen" que se podría interpretar como un humanismu.

## Referencies

## Enllaces esternos
Molière

**Jean-Baptiste Poquelin** llamáu **Molière**  foi un dramaturgu y actor francés, consideráu'l padre de la *Comédie Française*.

Nacíu nel somantu d'una familia de comerciantes parisinos, a los 21 años xunióse con una docena de compañeros, ente los qu'había tres miembros de la familia Béjart, pa formar la compañía del Illustre Théâtre, que, magar d'un entamu prometedor y de la collaboración de dramaturgos de sonadía, nun algamo un socedíu duraderu en París. Comprometíu na Pascua de 1646 en una prestigiosa compañía mantenida por el duque d'Épernon, gobernador de Guyenne, y darréu por varios protectores sucesivos, Molière y los sos amigos Béjart percorrió a lo llargo de doce años les provincies meridionales del reinu. Nesti periodu, Molière compuso delles farses o pequeñes comedies en prosa y les sos dos primeres comedies en cinco actos y en versu. De vuelta a París en 1658, convirtióse rápidamente, al frente de la so *troupe*, nel actor y autor favoritu del xoven Lluis XIV y la so corte, pa la que diseñó munchos espectáculos, en collaboración colos meyores arquitectos escénicos, coreógrafos y músicos del momentu. Morrió repentinamente, a la edá de 51 años.

## Les sos obres
* *Le Médecin volant*, 1645.
* *L'Étourdi ou les Contretemps*, 1655.
* *Le Docteur amoureux*, 1658.
* *Les précieuses ridicules*, 1659.
* *Sganarelle* 1660.
* *Dom Garcie de Navarra*.
* *L'école des maris*, 1661.
* *L'École des femmes*, 1662.
* *La critique de l'école des femmes*.
* *Le Mariage Forcé*, 1662.
* *La Princesse d'Élide*, 1664.
* *[[Tartuffe]]* 1664.
* *Dom Juan*, 1665.
* *Le Misanthrope ou l'Atrabilaire amoureux*, 1666.
* *Le Médecin malgré lui*, 1666.
* *[[Georges Dandin]]* (1668).
* *L'Avare*, 1668.
* *Amphitryon*, 1668.
* *Monsieur de Pourceaugnac*, 1669.
* *Le Bourgeois gentilhomme*, 1670.
* *Les Fourberies de Scapin*, 1671.
* *La comtesse d'Escarbagnas*, 1671.
* *Les Femmes savantes*, 1672.
* *Le Malade imaginaire*, 1673:

## Referencies

## Enllaces esternos
Anna Politkóvskaya

**Anna Politkóvskaya** (en rusu: Анна Степановна Политковская)  foi una periodista rusa y activista polos derechos humanos reconocida pola so oposición al conflictu chechenu y al presidente rusu Vladímir Putin. Ñació nos EE.XX. col nome d'Anna Mazepa, de pas d'orixe soviético-ucraín que trabayaben como diplomáticos na ONX. Medró en Moscú y estudió periodismu na Universidá Estatal de Moscú, onde se graduó en 1980. Defendió una tesis sobre la poesía de Marina Tsvetaeva. Politkovskaya yera ciudadana tanto de los EE.XX. como de Rusia.

Morrió tirotiada nel ascensor del edificiu del so apartamentu en Moscú'l 7 d'ochobre de 2006.

## Obra periodística
Anna Politkóvskaya foi autora d'artículos y llibros tornaos a munchos idiomes. Entamó a trabayar como periodista nel añu 1983 na revista “Izvestia”, anque nel momentu del so asesinatu escribía pa “Novaya Gazeta”, la publicación más crítica col Kremlin. Saltó a la fama internacional al ser seleicionada como mediadora pol comandu chechenu qu'ocupó'l teatru Dubrovka de Moscú con más d'800 espectadores, anque la operación de rescate de los servicios de seguridá rusos finó con 169 muertos. Dos años dempués foi envelenada demientres diba n'avión a Beslán, posiblemente tamién pa mediar nel secuestru de la escuela que finó tamién en masacre.

Nos sos llibros la periodista criticaba la política de Vladímir Putin en Chechenia y la violación de derechos humanos por parte del exércitu rusu sobre la población, tamién acusaba al gobiernu rusu de permitir que les mafies controlaren el país. Les sos crítiques provocaron que recibiera amenaces de muerte de los servicios secretos de la prieta democracia rusa.

Politkóvskaya taba trabayando nun artículu sobre les tortures en Chechenia cuando la asesinaron.

## Asesinatu
El sábadu 7 d'ochobre de 2006 la periodista foi alcontrada muerta por una vecina nel ascensor del so edificiu. Fontes policiales informaron que xunto al cuerpu alcontraron cuatro bales y una pistola. Les primeres informaciones señalaron que se trató d'un asesinatu por encargu, yá que recibió dos disparos, ún d'ellos na cabeza, pero nun ta claro quién encargó l'asesinatu. El fechu de que'l crime fora'l día del cumpleaños del presidente rusu Vladímir Putin ye, n'opinión de dalgunos, significativu. El so asesinatu foi investigáu por Alexander Litvinenko, ex-espía rusu que vivía en Londres cola so familia, qu'al poco morrió por envelenamientu.

La muerte de la periodista sumóse a una llarga llista de 300 periodistes desapaecíos o asesinaos en Rusia dende 1991.

## Referencies

## Enllaces esternos
Llamera

El términu **Lamera** pue facer referencia a:

*Llamera, un xéneru de plantes.
*Llamera, una aldea de la parroquia de Carrió, en Carreño (Asturies, España).

## Referencies

## Enllaces esternos
Pigazzano

**Pigazzano** ye un pueblu de la rexón d'Emilia-Romaña, na provincia de Piacenza (Italia) d'aproximadamente 1.000 habitantes.

## Referencies

## Enllaces esternos
La Pruvía

Col nome de **La Pruvía** podemos referinos a:

* La Pruvía, una casería de la parroquia de Bo, nel conceyu asturianu d'Ayer.
* La Pruvía, una casería de la parroquia ayerana de Caborana, n'Asturies.
* La Pruvía, una casería de la parroquia ayerana de Piñeres, n'Asturies.
* La Pruvía, una casería de la parroquia mierense de Turón, n'Asturies.
Vega

Una **vega** ye un terrenu llanu cerca d'un ríu que s'aprovecha pa pastu o onde tien les güertes la xente d'un pueblu.

**Vega** tamién pue referise a:

*Vega, una parroquia del conceyu asturianu d'Ayer.
*Vega, un llugar de la parroquia del mesmu nome, nel conceyu asturianu d'Ayer.
*Vega, una parroquia del conceyu asturianu de Xixón.
*Vega, capital del conceyu asturianu de Sariegu. 
*Vega, una aldea de la parroquia de Seloriu, nel conceyu asturianu de Villaviciosa.
*Vega, una casería de la parroquia de Camoca, nel conceyu asturianu de Villaviciosa.
*Vega, una casería de la parroquia de Cazanes, nel conceyu asturianu de Villaviciosa.
*Vega, una casería de la parroquia de Sograndio, nel conceyu asturianu d'Uviéu.
*Vega, un barriu de la parroquia d'Illas, nel conceyu asturianu d'Illas.
* Vega (Nava), una aldea de la parroquia de Nava, nel conceyu homónimu.
* Vega (Samartino), una casería de la parroquia de Samartinu, nel conceyu de Siero.
* Vega (San Esteban), un llugar de la parroquia de San Esteban, nel conceyu de Ribeseya.

## Ver tamién
* 
* 
* 

## Referencies
Navidá

La **navidá** (llatín: *nativitas*, *nacimientu* ) o tamién **nadal** ye una de les fiestes más importantes del Cristianismu, xunto cola Pascua y Pentecostés, que celebra'l nacimientu de Xesucristu en Belén. Esta fiesta celébrase'l 25 d'avientu pola Ilesia Católica, la Ilesia Anglicana, dalgunes otres ilesies protestantes y la Ilesia Ortodoxa Rumana; y el 7 de xineru n'otres ilesies ortodoxes, yá que nun aceptaron la reforma del calendariu xulianu.

## Ver tamién
* Nuechevieya
* Nuechebona
* Pá Noel
* Reis Magos

## Referencies

## Enllaces esternos
Ablaidacos

Loa **ablaidacos** yeren una xente o clan de los Astures quiciabes de la triba de los Luggones conocida gracies a la llábana atopada en Cangues d'Onís y que reza:

En Boriñes, onde la ilesia dizse que yera un llugar de cultu precristianu, a tenor de la "estela de los ablaidacos" atopada na ilesia.

El so nome ye dafechu indoeuropéu y significa “los perpálidos” darréu d'un axetivu blaidos ‘pálidu’ y un prefixu abondativu a(d)-. El raigañu conséñalu Pokorny pax. 160, de mena bhlǝido-s o bhl̥Hido-s.

## Referencies

## Enllaces esternos
Alfonsu II d'Asturies

**Alfonsu II** , conocíu como *el Castu*, foi rei d'Asturies ente los años 791 y 842. 

Yera fíu de Fruela I y Munia. Nació n'Uviéu hacia l'añu 759. Al morrer el so pá quedó al cargu de la so tía Adosinda, anque hai una tradición que diz que tuvo nel monesteriu de Samos, en Galicia. Demientres el reináu de Silu desempeñó'l gobiernu del Palaciu. A la so muerte elíxenlo como rei col sofitu de la tía y los nobles de la corte, pero Mauregatu consiguió espulsalu del tronu. Tuvo que refuxase n'Álava, onde tuvo hasta que Bermudu I renunció al tronu. El 14 de setiembre de 791 volvió a ser proclamáu rei. 

Sábese que caltuvo contautos col emperador Carlomagnu, pues hai constancia de que trés delegaciones de la Gallaecia viaxaron a la corte de los francos nos años 796, 797 y 798, anque nun se saben los asuntos de los que trataron. Per una parte, hai quien diz que foi pa buscar ayuda escontra los ataques de los hermanos musulmanes Ibn-Mugait nel oriente d'Asturies. Per otra, hailos que dicen que los alcuentros teníen que ver cola herexía adopcionista escontra la que lluchaba Carlomagnu.

Tomó Lisboa en 798 y venció a los musulmanes nel Nalón y n'Anceo (825). Gracies a les victories sobre los musulmanes afita la so presencia en Galicia, Lleón y Castiella, repoblándolos.

## Ver tamién
* Llista de Reis d'Asturies

## Referencies

## Enllaces esternos
Seleición masculina de fútbol d'España

La **Selección masculina de fútbol d'España** ye l'equipu que representa a España nesti deporte. Contrólala la Real Federación Española de Fútbol. Ente los sos títulos tán les Eurocopes de 1964 y 2008, el Mundial de 2010, la medaya d'oru nos Xuegos Olímpicos de Barcelona 1992 y les de plata n'Amberes 1920 y Sydney 2000.

## Palmarés
* **[[Xuegos Olímpicos]] (1):** 1992
* **[[Eurocopa]] (3):** 1964, 2008, 2012
* **[[Copa Mundial de Fútbol]] (1):**, 2010

## Estadístiques
**Leyenda:** PX: partidos xugados; PG: partidos ganados; PE: partidos empatados; PP: partidos perdidos; GF: goles a favor; GC: goles en contra.

### Copa Mundial

### Eurocopa

### Copa Confederaciones

} ''Por definir'' 2021
|colspan="8" align="center"|*Competición por disputar*
|-align=center bgcolor=#c60b1e style="color:#ffc400;"
!**[[Copa FIFA Confederaciones#Resultados y estadísticas|<span style="color:#ffc400;">Total</span>]]
!**2/10 ||**5ª||**10||**7||**1||**2||**26||'''8
|-
|}

### Xuegos Olímpicos

## Referencies

## Enllaces esternos
Valentino Rossi

**Valentino Rossi**  ye un piloto italianu de motociclismu que ganó 9 títulos mundiales en 4 categoríes diferentes del Mundial de Motociclismu (125 cc, 250 cc, 500 cc, y MotoGP de 990 cc y 800 cc), únicu motociclista na historia n'algamalo. 

Conocíu por d'algunos apodos como por exemplu: 'The Doctor' (El Doctor), Valentinik y Rossifumi. Ye considerau por munchos como'l meyor piloto de la historia del motociclismu. Los sos pas son Graziano Rossi y Stefanía Palma. Tien un hermanu (por parte de ma), Luca Marini, y una hermanastra, Chiara Rossi. Tien el récor de podios consecutivos na categoría MotoGP (23), ye'l pilotu con más podios (164) y puntos na historia (4026) y tien tamién el mayor númberu de victories algamaes na máxima categoría del motociclismu (77).

## Referencies

## Enllaces esternos
Reinu de Castiella

El **reinu de Castiella** foi ún de los reinos medievales de la Península Ibérica. Castiella xurdió como entidá política autónoma nel sieglu IX baxo la forma de condáu vasallu de Llión, algamando la categoría de «reinu» nel sieglu XI. El so nome debióse a la gran cantidá de castiellos que s'atopaben na zona.

## Historia

### Sieglos IX–XI: inicios

La primera mención a «Castilela» apaez nun documentu del añu 800: 

Na Crónica d'Alfonsu III (Rei d'Asturies, sieglu IX) dizse: 

El condáu de Castiella repuéblase mayoritariamente por habitantes d'orixe cántabru, astur, vascu y árabe con un dialeutu romance propiu, el castellanu, y con unes lleis diferenciaes.

El primer conde de Castiella ye Rodrigu nel 860 (baxo Ordoñu I d'Asturies y Alfonsu III el Grande). El condáu de Castiella esperimenta una gran espansión mientres el gobiernu del conde Rodrigu, que se dirixe hacia'l sur hasta llegar a Amaya (860) y a costa de los cordobeses pela Rioxa. Amás, a partir de la sulevación del conde alavés Eglyón, Álava incorpórase al condáu de Castiella. Nel añu 931, el condáu de Castiella unifícase col conde Fernán González, faciendo de los sos dominios un condáu hereditariu a llombos de los reis de Llión.

### Sieglos XI–XII: espansión y xuniones al Reinu de Llión
Nel 1028, Sanchu III ''El Mayor'' de Navarra adquier el condáu de Castiella tres la muerte del conde García Sánchez, pos ta casáu cola hermana d'esti. Como heriedu, nel añu 1035 dexa un amenorgáu condáu de Castiella al so fíu Fernandu.
Urbino

**Urbino** ye un municipiu italianu y capital de la provincia de Pesaro y Urbino n'Italia, llocalizada en 35 ha sobre un cuetu na rexón de Marche. Ta allugada aproximao 110 km al este de Florencia. 

Les sos cais estreches, los sos edificios construyíos un al llau d'otru y la falta de desendolcu modernu faen que Urbino paezca una cápsula de tiempu de la Edá Media. Rafael, un de los más grandes pintores del Renacimientu y un de los arquiteutos de la Basílica de San Pedro en Roma, ñació equí en 1483. 

L'arguyu d'Urbino ye'l so gran Palaciu Ducal del sieglu XV; nel que s'atopa actualmente la Galería Nacional de Marche, que caltién la más guapa coleición de pintures de la rexón, provenientes de munches escueles italianes de pintura. 

La universidá de la ciudá data de 1506.

La población d'Urbino ye de .

## Ver tamién
*Persones d'Urbino

## Referencies

## Enllaces esternos
Graziano Rossi

**Graziano Rossi**  ye un antiguu pilotu italianu del Campeonau del mundu de motociclismu. Participó en 48 carreres del mundial de motociclismu ganando 3 y quedando 7 vegaes nel podiu. La so meyor posición foi terceru na clasificación de pilotos nel mundial de 1979.

Graziano ye más conocíu por ser el pa del tamién piloto y nueve veces campeón mundial Valentino Rossi.

## Referencies

## Enllaces esternos
Motociclismu

El **motociclismu** ye una modalidá deportiva que consiste nel manexu competitivu de motocicletes, tanto en circuitos como en terrén natural. Esta disciplina comparte munches carauterístiques col automovilismu, pero la particularidá ta en que se realiza sobre dos ruedes y, polo xeneral, con vehículos más llixeros y áxiles.

El motociclismu inclúi delles variantes, y el so oxetivu principal suel ser completar una distancia determinada o llegar d'un puntu a otru nel menor tiempu posible. Tamién esisten pruebes de resistencia, onde lo que se mide ye la durabilidá del pilotu y la máquina a lo llargo de periodos estensos de tiempu. Otru tipu de competiciones inclúin la superación d'estorbises, saltos o maniobres de precición dientro d'un tiempu llímite, como nel trial o l'enduru.

Dientro del motociclismu, destaquen diverses especialidaes:

***[[Motociclismu de velocidá]]**: compítese en circuitos asfaltaos, como los del Campeonatu del Mundu de Motociclismu (MotoGP).

***[[Motocross]]**: realízase en circuitos de tierra con saltos y tramos téunicos.

***[[Trial]]**: los pilotos han superar estorbises naturales o artificiales ensin apoyar los pies en suelu.

***[[Enduro]]**: prueba de resistencia y navegación per caminos y montes.

***[[Rally raid]]**: como'l Rally Dakar, combina velocidá, navegación y resistencia.

El motociclismu ye una actividá con gran presencia internacional y cuenta con campeonatos continentales y mundiales regulaos por organismos como la FIM (*Fédération Internationale de Motocyclisme*), qu'establecen les normes téuniques y de seguridá pa la competición.

## Referencies

## Enllaces esternos
Rabinos pola Palestina

**Rabinos pola Palestina** ye una organizacíon pro-derechos humanos xudía y ortodoxa, establecida en 2008 y con sede en Londres. Oponse al Sionismu, y algama'l desmantelamientu'l Estau d'Israel por víes pacífiques.

## Gueyar tamién

* Anti-Sionismu
* Edah HaChareidis
* Haredim y el Sionismo
* Mahmoud Ahmadinejad e Israel
* Moshe Aryeh Friedman
* Yisroel Dovid Weiss
* Jacob Israel de Haan
* Neturei Karta

## Notes

## Bibliografía
* Yakov M. Rabkin *A Threat from Within: A Century of Jewish Opposition to Zionism*. (Zed Books/Palgrave Macmillan, 2006) ISBN 1842776991

## Enllaces esternos
* 

## Referencies

## Enllaces esternos
Samiguel de Lliño

**Samiguel de Lliño** ye una ilesia prerrománica dedicada a Samiguel Arcánxel mandada edificar hacia'l 842 pol rei Ramiru I nel Monte Naranco, nos alredores d'Uviéu (Asturies). Alcuéntrase a escasos metros de Santa María del Naranco.

Posiblemente ye la que según la crónica Albeldense, esti monarca mandó construyir xunto a los sos palacios, con función d'ilesia palatina. En principiu pudo tar dedicada a Santa María y Samiguel.

Declarada pola Unesco Patrimoniu de la Humanidá en 1985.

En xineru de 2009, advirtióse d'un inminente derrumbe de la estructura y d'un cuasi irreparable deterioru en xeneral y por parte de les pintures debío a la gran humedá que la asola. Foi restaurada nel añu 2011.

## Referencies

## Enllaces esternos
The Cult

**The Cult** ye una banda inglesa de hard rock. A mediaos de los años 80 del sieglu XX, The Cult foi una de les principales bandes que ficieron resurxir'l Hard rock n'Inglaterra; una banda de rock con d'algunos toques psicodélicos, influyenciaos en principiu pol misticismu de The Doors y l'estilu de les guitarres de hard rock de Led Zeppelin y AC/DC. La banda entamó con un estilu rock góticu post-punk, y foi evolucionando facia'l Hard rock a partir del discu "*Electric*" (1987). 

The Cult tuvo varios ésitos en Gran Bretaña a mediaos de los 80, comu *"She Sells Sanctuary”, "Rain",* y *"Revolution"* y a finales de los ochenta, the Cult entró nel mercau americanu de heavy metal col canciu*"Love Removal Machine"*. Anque'l so álbum de 1989 *Sonic Temple* foi'l más esitosu comercialmente, la banda decaía detrás de l'escenariu debio a crecientes problemes y abusos d'alcohol. En 1995, the Cult dixebróse.

## Discografía
**[[Dreamtime]]* (1984)
**[[Love]]* (1985)
**[[Electric]]* (1987)
**[[Sonic Temple]]* (1989)
**[[Ceremony]]* (1991)
**[[The Cult (album)|The Cult]]* (tamién conocíu como *Black Sheep*) (1994)
**[[Beyond Good and Evil]]* (2001)
**[[Born into This]]* (2007)

## Referencies

## Enllaces esternos
Rock urbanu (España)

N'España, **rock urbanu**, ye un términu usáu pa nomar una variante musical del rock. El fenómenu surxe nos años 70 del sieglu XX, con Asfalto, Topo o Leño, grupos que ya entamen a diferenciase del restu de los de la so época.

El términu “urbanu” ye debío a qu'esta variante del rock rellacionase cola clas obrera, cola xente de la cai, debío a les sos lletres, que traten sobre temes marxinales (alcohol, drogues, prostitución, les inxusticies y d'otros problemes de la vida cotidiana) colos que la xente d'a pie sientese identificá fácilmente.

Xeneralmente, les diferencies cola música rock tradicional vienen definies por unes bases de baxo muy marcaes y munchos punteos de guitarra llétrica. Con un soníu muy “crudu”, diferenciabase del rock más popular d'aquella época comu podía ser el de Miguel Ríos.

Grupos destacaos dientro del rock urbanu:

*70s: **[[Leño]]**, '''Asfalto''', '''Topo'''
*80s: '''Barricada''', **[[Los Suaves]]**, '''Rosendo''',**[[Reincidentes]]**
*90s: **[[Extremoduro]]**, **[[Platero y Tú]]**
*00s: **[[La Fuga]]**, '''Marea''', **[[Sínkope]]**, **[[Poncho K]]**, **[[Bhatoo]]** (este último combinado con nu metal), Bocanada

Güei sigue habiendo d'algunos grupos d'esti xéneru como por exemplu:Forraje, Albertucho, Mala noche, Dr. Sapo, Error Fatal, Diagnóstico Canalla,Poncho K, Benito Kamelas y Tregua.

## Referencies

## Enllaces esternos
Roberto Iniesta

**Roberto Iniesta Ojea**, conocíu como **Robe**  foi un compositor, escritor, cantante y guitarrista español, conocíu por selo nel grupu de rock, Extremoduro.

## Referencies

## Enllaces esternos
Iñaki Antón

**Iñaki Antón González, "Uoho" **  ye un músicu y productor de rock español, guitarrista de los grupos Platero y Tú, Extremoduro ya Inconscientes. 

## Discografía
### Con [[Platero y Tú]]
* Voy a acabar borracho, (1991), Wellcome.
* Burrock'n'roll, (1992), DRO.
* Muy deficiente, (1992), DRO.
* Vamos tirando, (1993), DRO.
* Hay poco Rock & roll, (1994), DRO
* A pelo, (en direuto, 1996), DRO
* 7, (1997), DRO
* Correos, (2000), DRO
* Hay mucho Rock'n roll, Volume I (2002) y Volume II (2005), DRO, recopilatoriu

### Con [[Extremoduro]]

* Pedrá (1995) (guitarra)
* Agíla (1996) (guitarra, coautor de la música)
* Iros todos a tomar por culo (1996) (guitarra, coautor de la música)
* Canciones prohibidas (1998) (guitarra, baxo, pianu, trombón, percusiones y coros)
* Yo, minoría absoluta (2002) (guitarra, coautor de la música)
* Grandes éxitos y fracasos, Episodiu I (2004) y Episodiu II (2005), recopilatoriu. (collaboración na seleición, guitarra y coautor nos temes).
* La ley innata (2008) (música y arreglos, guitarres, coros, pianu y órganu)

### Con [[Extrechinato y Tú]]
* Poesía Básica (2001), Dro.

### Con [[Inconscientes (banda)|Inconscientes]]
* La Inconsciencia de Uoho, (2007), Muxik.

## Referencies

## Enllaces esternos
José Ignacio Cantera

**José Ignacio Cantera** ye un batería español de rock, miembru de les bandes Extremoduro ya Inconscientes. 

En 1997 únese xunto col baxista Miguel Colino a Extremoduro, banda na que ya militaben Roberto Iniesta, "Robe" (líder, compositor, guitarrista y vocalista) ya Iñaki "Uoho" Antón (guitarrista, tamién de Platero y Tú). Dende entonces la formación mantiénse estable y publiquen dos discos d'estudiu. En 2001 collabora en *[[Poesía básica]]* únicu álbum del proyeutu Extrechinato y Tú, destináu a promocionar la figura de Manolo Chinato, poeta collaciu de Robe que collaborara colos propios Extremoduro.
Sega Dreamcast

**Dreamcast** ye la cabera videoconsola de sobremesa producida por SEGA, foi desendolcada xunto con Hitachi y Microsoft. La Dreamcast ye la socesora de la Sega Saturn y foi llanzada pa echar fuera del mercáu a la PlayStation de Sony y la Nintendo 64 de nintendo. Pertenez a la sesta xeneración de consoles. Detúvose la so producción en marzu de 2001 tres la decisión de Sega de dedicase n'esclusiva a la programación de videoxuegos.

Les sos principales carauteristiques son: el so llector ópticu GD-ROM y el so procesador Hitachi. El sistema foi'l primeru en llevar un módem pa xugar on-line.

Esti sistema de videoxuegos foi pensáu pa recuperar el mercau perdíu ante PlayStation de Sony y asina nuevamente ganar la popularidá perdida cola Sega Saturn. Equipóse a la consola d'una unidá óptica especial que remana un formatu de discos ópticos llamaos GD-ROM y por último el so diseñu foi enfocáu pal xuegu n'internet, como Xbox (consola posterior). La consola tuvo bona aceptación nos sos primeros díes d'estrenu pero en plena popularidá SEGA retírala del mercáu porque la compañía sufría problemes económicos.

## Historia
En 1997, Sega Saturn taba peleando nos mercaos principales como América del Norte, Xapón y Europa pero con pocu ésitu, asina que'l presidente de Sega América, Bernie Stolar, dio a conocer los primeros rumores de la socesora de Sega Saturn que finalmente sería la Dreamcast. En 1997, nel E3, Bernie Stolar fizo pública la so opinión que " The Saturn is not our future " (Saturn nun ye'l nuesu futuru), refiriendose que la consola ya nun tien futuru.
**Diseñu**

Cuando llegó´l momentu del diseñu de la socesora de la Sega Saturn, el nuevu presidente de SEGA, Shoichiro Irimajiri, tomó la rara decisión de contratar a Tatsuo Yamamoto d´IBM n´Austin, pa tar al frente del desencolcu de la próxima consola de SEGA. Fizose aína una evidente rotura nel desencolcu de la consola

## Referencies

## Enllaces esternos
Miguel Colino

**Miguel Colino**  ye un baxista español de rock, miembru de les bandes **[[Extremoduro]]** ya **[[Inconscientes (banda)|Inconscientes]]**. En 1997 únese xunto col batería José Ignacio Cantera a Extremoduro, banda na que yá militaben Roberto Iniesta, "Robe" (líder, compositor, guitarrista y vocalista) ya Iñaki "Uoho" Antón (guitarrista, tamién de Platero y Tú). Dende entonces la formación mantiénse estable y publiquen dos discos d'estudiu.

En 1998 graba *[[A puerta cerrada]]*, primer discu de **[[Fito & Fitipaldis]]**, proyeutu en solitario del so collaciu Fito Cabrales, entonces tamién vocalista y guitarrista de Platero y Tú.
Dende l'añu 1996 hasta l'añu 1998 forma parte del grupu vascu The Flying Rebollos.

Nel 2006,dempues del parón compositivu d'Extremoduro, entama'l proyeutu **La Inconsciencia de Uoho** xunto a Iñaki y Cantera. A ellos únese Jon Calvo, vocalista y guitarrista de Memoria de Pez.

## Referencies

## Enllaces esternos
Extremoduro

**Extremoduro** foi un grupu español de rock fundáu na ciudá estremeña de Plasencia en 1987 que tuvo activu hasta la so disolución en 2019. Ellos mesmos definíen el so estilu como "rock tresgresivu" anque suel catalogase como rock urbanu. El fundador, líder, vocalista y guitarrista estremeñu Robe Iniesta ye l'únicu miembru estable a lo llargo de la so historia, anque'l productor y guitarrista vascu Iñaki "Uoho" Antón entamó la so collaboración col grupu en 1993 integrándose paulatinamente hasta ser el miembru más activu xunto al propiu Robe. Completen la formación Miguel Colino al baxu y José Ignacio Cantera a la batería.

## Componentes
* Roberto "Robe" Iniesta: voz y guitarra (dende 1987).
* Iñaki "Uoho" Antón: guitarra y órganu (dende 1996), productor (dende 1994) y guitarrista collaborador (1993-95).
* Miguel Colino: baxu (dende 1997).
* José Ignacio Cantera: batería (dende 1997).

## Discografía
; Discos d'estudiu
* *[[Rock transgresivo]]* (1989)
* *[[Somos unos animales]]* (1991)
* *[[Deltoya]]* (1992)
* *[[¿Dónde están mis amigos?]]* (1993)
* *[[Pedrá]]* (1995)
* *[[Agila (álbum)|Agila]]* (1996)
* *[[Canciones prohibidas]]* (1998)
* *[[Yo, minoría absoluta]]* (2002)
* *[[La ley innata]]* (2008)
* *[[Material defectuoso]]* (2011)
* *[[Para todos los públicos]]* (2013)

; Discos en direutu
* *[[Iros todos a tomar por culo]]* (1997)

; Recopilaciones

* *[[Grandes éxitos y fracasos|Grandes éxitos y fracasos (Episodio primero)]]* (2004)
* *[[Grandes éxitos y fracasos|Grandes éxitos y fracasos (Episodio segundo)]]* (2004)

## Notes

## Referencies

## Enllaces esternos
*  Páxina oficial d'Extremoduro
Plasencia

**Plasencia** ye un municipiu y ciudá española,que s'alluga nel norte de la provincia de Cáceres, una de les dos provincies d'Estremadura. Alcuéntrase ubicau na fastera sur del valle'l ríu Jerte, nes estribaciones occidentales del Sistema Central. Ye tabién la sede de la Diócesis del mesmo nome. Tamién lo ye del partíu xudicial de Plasencia y hasta'l sieglu XIX sede del Sexmu de Plasencia.

Nel 2012 cuntaba con una población de 41.002 habitantes (INE 2012) y ye'l segundu nucleu urbanu de la provincia y el cuartu de la rexón. Exerz de capital del norte d'Estremadura y acoye servicios del Estáu y de la Xunta d'Estremadura tanto pa la población qu'alberga comu pa la zona norte de la rexón.

## Referencies

## Enllaces esternos
Inconscientes (banda)

***Inconscientes*** ye un grupu de rock español formáu en 2006 pol guitarrista y productor español Iñaki "Uoho" Antón (guitarrista d' **[[Extremoduro]]** y ex de **[[Platero y Tú]]**). Musicalmente, los Inconscientes faen un rock and roll básicu, a l'estilu de los propios Platero y Tú (Leño, AC/DC, Status Quo...), con toques de rock duru a l'estilu d'Extremoduro.

## Componentes
*Iñaki "Uoho" Antón (guitarra)
*Jon Calvo (guitarra y voz)
*Miguel Colino (baxu)
*José Ignacio Cantera (batería)

## Discografía

### Álbumes

* **[[La Inconsciencia de Uoho (álbum)|La Inconsciencia de Uoho]]**, (2007), Muxik.

### Videoclips

* *Andar del revés*, (Inconscientes), (2007).

## Referencies

## Enllaces esternos
*Páxina oficial
Platero y Tú

**Platero y Tú** foi un grupu español de rock and roll formáu no cabero de los años 80 y disueltu en 2001. Tien influencies de grupos comu Leño, AC/DC o Status Quo, y guitarristes comu John Fogerty de Creedence Clearwater Revival. Sos cancios falen de temas de bares, drogues y amores. Debe'l so nome a la famosa obra de Juan Ramón Jiménez: *[[Platero y yo]]*. 

## Componentes

* Adolfo Cabrales, *Fito* - vocalista, guitarra
* Iñaki Antón, *Uoho* - guitarra
* Juantxu Olano, *Mongol* - baxu
* Jesús García, *Maguila* - batería

## Discografía

* Voy a acabar borracho, LP, (1991), Welcome Records. 
* Burrock'n'roll, LP y CD, (1992), DRO. 
* Muy deficiente, LP y CD, (1992), DRO.
* Vamos tirando, LP y CD, (1993), DRO.
* Hay poco Rock & roll, CD, (1994), DRO.
* A pelo, en vivo, 2 CD, (1996), DRO. Edición 1 cd en 1997.
* 7, CD, (1997), DRO.
* Correos, CD, (2000), DRO.
* Hay mucho Rock'n roll, Volumen I, CD, (2002) y Volumen II, CD, (2005), DRO.

## Referencies

## Enllaces esternos
* Páxina oficial de Platero y tú
Fito Cabrales

A lo llargo de so carrera musical foi cantante, guitarrista y compositor de Platero y Tú y de Fito & Fitipaldis.

 

N'actualidá reside na llocalidá vizcaína de Gernika.

## Discografía

### Con Platero y Tú
* *[[Voy a acabar borracho]]*, (1991).
* *[[Burrock'n'roll]]*, (1992), DRO.
* *[[Muy deficiente]]*, (1992), DRO.
* *[[Vamos tirando]]*, (1993), DRO.
* *[[Hay poco Rock & roll]]*, (1994), DRO
* *[[A pelo (álbum)|A pelo]]*, (direutu, 1996), DRO
* *[[7 (álbum de Platero y Tú)|7]]*, (1997), DRO
* *[[Correos (álbum)|Correos]]*, (2000), DRO
* *[[Hay mucho Rock & roll]]*, *Volumen I* (2002) y *Volumen II* (2005), DRO

### Con Extrechinato y Tú
**[[Poesía Básica]]*, (2001), DRO

### Con Fito & Fitipaldis
**[[A puerta cerrada]]*, (1998), DRO
**[[Los sueños locos]]*, (2001), DRO
**[[Lo más lejos a tu lado]]*, (2003), DRO
**[[Vivo para contarlo]]*, (direutu, 2004), DRO
**[[Por la boca vive el pez]]*, (2006), DRO
**[[Dos son multitud]]* (direutu con Andrés Calamaro, 2008), DRO
**[[Enantes de que cuente diez]]*, (2009), DRO

## Proyeutos musicales
* Platero y Tú
* Fito & Fitipaldis
* Extrechinato y Tú

## Referencies

## Enllaces esternos
* Web oficial Platero y Tú 
* Web oficial Fito & Fitipaldis
Gernika-Lumo

**Gernika-Lumo** ye una villa y un conceyu de Bizkaia (País Vascu, España), que pertenez a la comarca de Busturialdea, y allúgase nel área natural d'Urdaibai. Tien , una estensión de  km² y una densidá de 1.909 habitantes/km². Tien el títulu de noble y lleal.

El 26 d'abril de 1937, mientres la Guerra Civil Española, la ciudá foi bombardiada pola Lexón Cóndor, unidá aérea de la *[[Luftwaffe (Wehrmacht)|Luftwaffe]]* al serviciu de la causa franquista. Inspiráu nestos fechos, Pablo Picasso pintó so obra *[[Guernica (cuadru)|Gernika]]*

## Personaxes ilustres d'esta llocalidá
* Manuel Allendesalazar (1856-1923): Políticu. El so papel más importante na política foi'l de Ministru de Facienda.
* Roberto Laiseka (1969-), ciclista.
* Joane Somarriba (1972-), ciclista.
* Adolfo Cabrales (Fito y Fitipaldis) (1966-), músicu, poeta, guitarrista y cantante.

## Ver tamién

## Referencies

## Enllaces esternos

* Páxina del Conceyu de Gernika-Lumo .
Homer Simpson

**Homer Jay Simpson** (12 de mayu de 1956) ye un de los personaxes principales de la serie de televisión de dibuxos animaos *[[The Simpsons]]*. Homer ye'l patriarca de la familia protagonista y un de los personaxes centrales y más importantes de la serie.

Homer foi creau pol dibuxante Matt Groening y fizo'l so debut na televisión el 19 d'abril de 1987, nel cortu *[[Good Night (Los Simpson)|Good Night]]* del programa *[[El show de Tracey Ullman]]*. 

La voz orixinal del personaxe de Homer Simpson n'inglés ye de Dan Castellaneta. Castellaneta gañó tres premios Primetime Emmy como'l «Meyor actuación de voz» y una mención especial nos premios Annie por interpretar la voz de Homer Simpson(1993).

Homer convirtióse nun de los personaxes de ficción más influyentes y foi descritu pol periódicu británicu *[[The Sunday Times]]* como «la creación cómica más grande de los tiempos modernos».

## Referencies

## Enllaces esternos

* Homer Simpson en TheSimpsons.com (n'inglés)
* Homer Simpson en Antena3.com
* Homer Simpson en Mundofox.com